2. ΒΑΣΙΛΙΚΟΝ ΔΙΑΤΑΓΜΑ της 3/10 Ιουν.1883 Περί αρχειοφυλάκων των δικαστηρίων Άρθρ.1.-Παρ’ εκάστω των πολυμελών δικαστηρίων ορίζονται υπό του προέδρου, αναλόγως της εκτάσεως του δικαστικού καταστήματος και των άλλων σχετικών αναγκών, ιδιαίτερα δωμάτια προς τοποθέτησιν των αρχείων του δικαστηρίου. Άρθρ.2.-Ο αρχειοφύλαξ, παραλαμβάνων το  δικαστικόν εν γένει αρχείον, οφείλει να διαιρέση  και ταξινομήση τούτο κατά τμήματα,  περιλαμβάνοντα α)τας επί πολιτικών και εμπορικών υποθέσεων αποφάσεις μετά των πρακτικών και πάντων των σχετικών δικογραφιών και άλλων εγγράφων και προσέτι των ευρετηρίων, πινακίων, και καταλόγων, β)τα βουλεύματα και τας ποινικάς εν γένει αποφάσεις μετά των σχετικών δικογραφιών, των πινακίων, των ευρετηρίων, και προσέτι των πειστηρίων των μη υπαγομένων εις την διάταξιν του άρθρ. 8 του από 30 Μαΐου 1882 πΙΙΖ΄ νόμου (10.Αζ.2), γ)τα έγγραφα τ’ αφορώντα εις την εκτέλεσιν των νόμων περί εκλογής βουλευτών και περί δημαιρεσιών, δ)τα έγγραφα τ’ αφορώντα εις την εκτέλεσιν των νόμων περί στρατολογίας μετά των μητρώων των αρρένων, ε)τα ληξιαρχικά βιβλία και εν γένει τα έγγραφα τ’ αναγόμενα εις την εκτέλεσιν των νόμων περί ληξιαρχικών πράξεων, και ς)τα έγγραφα και βιβλία τ’ αναγόμενα εις άλλους κλάδους της δικαστικής υπηρεσίας καθ’ ύλην. Άρθρ.3.-Τα αρχεία τοποθετούνται, κατά την εν τω προηγουμένω άρθρω, οριζομένην διαίρεσιν, εν χαρτοφυλακείοις (ερμαρίοις), οφείλει δ’ ο αρχειοφύλαξ να επιμελήται περί της ασφαλούς διατηρήσεως και της καλής συντηρήσεως αυτών και να ζητή εκάστοτε, δι’ αναφορών προς τον γραμματέα, την απαιτουμένην πίστωσιν προς κατασκευήν και επιδιόρθωσιν των αρχειοθηκών. Άρθρ.4.-Η βιβλιοθήκη και ή αποσκευή του δικαστηρίου παραδίδονται δι’ ακριβούς απογραφής εις τον αρχειοφύλακα, όστις οφείλει να τηρή ακριβείς αυτών καταλόγους εν επί τούτω βιβλίω και να επιμελήται την καλήν διατήρησιν των βιβλίων και των σκευών. Των εις το δικαστικόν κατάστημα ανηκόντων σκευών δεν επιτρέπεται η εκτός αυτού παράδοσις προς οικιακήν ή άλλην χρήσιν, των δε βιβλίων επιτρέπεται μόνον η εις μέλη του δικαστηρίου παράδοσις, προς μελέτην κατ’ οίκον, αλλά τη αδεία του προέδρου, επί ωρισμένον χρόνον και επί αποδείξει του παραλαμβάνοντος προς τον αρχειοφύλακα, όστις οφείλει να φροντίζη περί της παραλαβής και της τοποθετήσεως εις την βιβλιοθήκην. Περί των βιβλιοθηκών των δικαστηρίων βλ. ήδη Α.Ν. 2427/1940 (6.Βκ). Σελ. 233 Άρθρ.5.-Ο αρχειοφύλαξ οφείλει να παρευρίσκηται καθ’ όλας τας εργασίμους ώρας εις το δικαστικόν κατάστημα, να παραλαμβάνη τα εις το αρχείον εισαγόμενα έγγραφα και να παραδίδη τα εις τους διαδίκους ανήκοντα ή τα προς χρήσιν της υπηρεσίας του δικαστηρίου ζητούμενα. Τηρεί δε τα προσήκοντα ευρετήρια και άλλα βοηθητικά βιβλία, προς ευχερή ανεύρεσιν των εγγράφων, και λαμβάνει τας αποδείξεις περί των εις τους διαδίκους αποδιδομένων δικογράφων. Άρθρ.6.-Τα πρακτικά των συζητήσεων, των διασκέψεων, και των δημοσιεύσεων και αι δικαστικαί αποφάσεις βιβλιοδετούνται καθ’ ύλην, τη επιμελεία του γραμματέως, εν ιδιαιτέροις τόμοις κατ’ έτος και παραδίδονται τω αρχειοφύλακι. Άρθρ.7.-Ο γραμματεύς του δικαστηρίου οφείλει να επιτηρή εις την ακριβή εκτέλεσιν των επιβεβλημένων τω αρχειοφύλακι καθηκόντων και εν γένει εις την καλήν διατήρησιν του αρχείου, της βιβλιοθήκης, και της αποσκευής του δικαστηρίου, ν’ αναφέρη δε οιανδήποτε έλλειψιν τω προέδρω και τω εισαγγελεί και να προκαλή τ’ απαιτούμενα μέτρα, ο δε πρόεδρος και ο εισαγγελεύς, ενασκούντες την ανωτέραν εποπτείαν, επισκέπτονται κατά μήνα τουλάχιστον το αρχειοφυλακείον και εξετάζουσι λεπτομερώς τα περί της καταστάσεως αυτού και λαμβάνουσι την δέουσαν πρόνοιαν προς ανόρθωσιν των τυχόν παρατηρουμένων ελλείψεων. 